recursal/SuperWikiNEXT-32B huggingface dataset:
**যাত্রাবালা**, ২০০৭ সালে প্রকাশিত একটি আধুনিক বাংলা পপ সংগীত। খেমটা তালের সংগীত বা গানটি **রূপবানে নাচে কোমর দুলাইয়া** নামে সর্বাধিক প্রচারিত ও জনপ্রিয়। শাহান কবন্ধের গীতিতে মিলা ইসলামের গাওয়া এই গানের সুর ও সংগীত আয়োজন করেছিলেন ফুয়াদ আল মুক্তাদির। গানটি স্টুডিও অ্যালবাম '*ফুয়াদ ফিচারিং মিলা চ্যাপ্টার ২*' এর অন্তর্গত।

পটভূমি
------

প্রাথমিকভাবে জানে আলমের জনপ্রিয় গান একটি গন্ধমের লাগিয়া', 'রিমিক্স' করার জন্য ফুয়াদ আল মুক্তাদির একটি সংগীত আয়োজন করেছিলেন। গানটা পুনর্নির্মাণের জন্যে জানে আলমের লিখিত সম্মতি পাওয়া যাবেনা মর্মে এই গানের প্রকাশক সংস্থা জি-সিরিজ একটি গন্ধমের লাগিয়া' গানের পুনর্নির্মাণে আগ্রহী ছিলনা। ফুয়াদ তার তৈরী করা সুরটি নতুন গানে ব্যবহারের জন্য শাহান কবন্ধকে গান লেখার অনুরোধ করেছিলেন। পরবর্তীতে শাহান কবন্ধের রচিত 'রূপবানে নাচে কোমর দুলাইয়া' গীতির উপর ফুয়াদ তার তৈরীকৃত সুর আরোপ করেন।

মুক্তিলাভ
---------

অক্টোবর, ২০০৭ সালে অডিও প্রকাশনা সংস্থা জি-সিরিজের ব্যানারে '*ফুয়াদ ফিচারিং মিলা চ্যাপ্টার ২*' অ্যালবামের চার নম্বর গান হিসেবে সিডি ফরম্যাটে প্রকাশিত হয়েছিল। মিলা ইসলাম এই গানের মিউজিক ভিডিও নিজস্ব ইউটিউব চ্যানেল হতে ১০ ফেব্রুয়ারি, ২০১০-এ অবমুক্ত করেন। চলচ্চিত্রের সংস্করণটি ৭ আগস্ট, ২০০৮ তারিখে প্রেক্ষাগৃহে এবং ১৬ সেপ্টেম্বর, ২০১৮ তারিখে জি-সিরিজের ইউটিউব চ্যানেলে অবমুক্ত করা হয়।

জনপ্রিয়তা ও চলচ্চিত্রে ব্যবহার
-------------------------------

অ্যালবাম প্রকাশের এক মাসের মধ্যে এই গান জনপ্রিয় হয়। গানটি এফএম বেতার, স্যাটেলাইট টেলিভিশনের সংগীতানুষ্ঠানে বহুবার সম্প্রচারিত হয়। মিলা ইসলাম বিভিন্ন অনুষ্ঠানে এই গান গেয়ে গানটির জনপ্রিয়তা বাড়িয়েছেন। জনপ্রিয়তার নিরিখে গানটি বাংলা চলচ্চিত্রেও স্থান করে নেয়। ২০০৮ সালে তোমাকে বৌ বানাবো চলচ্চিত্রে এই গানের ব্যবহার করা হয়েছে। চলচ্চিত্রে এই গানের চিত্রায়ণে শাবনূর ও মিশা সওদাগর অভিনয় করেছেন।

তথ্যসূত্র
---------

1. ↑  G-Series (২০১৬-০৭-০২)। "Bangla Full Album | Chapter 2 | Fuad Featuring Mila | Audio Jukebox | Official"। *www.youtube.com*। সংগ্রহের তারিখ ২০১৯-০৯-২৫।
2. 1 2  "FUAD featuring MILA Chapter 2 — Mila"। *Last.fm* (ইংরেজি ভাষায়)। সংগ্রহের তারিখ ২০১৯-০৯-২৫।
3. 1 2  "ফুয়াদের জনপ্রিয় চার"। *কালের কণ্ঠ*। সংগ্রহের তারিখ ২০১৯-০৯-২৫।
4. ↑  "MILA Islam - Jatrabala - Official Video"। *Youtube*। সংগ্রহের তারিখ ২০১৯-০৯-২৬।
5. 1 2  "Rupbane Nache Komor Dulaiya | ft Shabnur , Misha Sawdagor | by Mila | Tomake Bou Banbo"।
**নবদ্বীপ সাধারণ গ্রন্থাগার** হল নদিয়া জেলার নবদ্বীপের ঐতিহ্যপূর্ণ প্রাচীন ও সমৃদ্ধ গ্রন্থাগার। ১৯০৭ খ্রিষ্টাব্দের ১৭ ফেব্রুয়ারি **ভুবনচন্দ্র বিদ্যারত্নের** সভাপতিত্বে এক সভার মাধ্যমে এই গ্রন্থাগারের শুভ সূচনা হয়।

ইতিহাস
------

সংস্কৃতচর্চার যখন ঘোর দুর্দিন তখন নবদ্বীপের অমূল্যসম্পদ, সংস্কৃত পুঁথি বিদেশে চলে যাচ্ছিল ক্রমাগত। পুঁথিপত্রের এই বহির্গমন রোধ করে সংরক্ষণের ব্যবস্থা করতে নবদ্বীপের পন্ডিতমন্ডলী একটি পুঁথিশালা স্থাপনের প্রয়োজনীয়তা অনুভব করেন। তারই ফলশ্রুতিতে ১৭ ফেব্রুয়ারি ১৯০৭ খ্রিষ্টাব্দে ভুবনমোহন বিদ্যারত্নের সভাপতিত্বে পোড়ামাতলায় এক সভা অনুষ্ঠিত হয়। সেখানে রায় দ্বারকানাথ ভট্টাচার্য বাহাদুরকে সভাপতি এবং দেবেন্দ্রনাথ বাগচিকে সম্পাদক নির্বাচন করে এক শক্তিশালী কমিটি গঠন করা হয়। রাজানুগ্রহ লাভের জন্য ১৯১০ খ্রিষ্টাব্দে গ্রন্থাগারটি **নবদ্বীপ সপ্তম এডওয়ার্ড এংলো-সংস্কৃত লাইব্রেরি** নামে পরিচিত হয়। ১৯১৪ খ্রিষ্টাব্দের ২৭ জুন বিদ্যোৎসাহী মহারাজ মনীন্দ্রচন্দ্র নন্দীর আর্থিক সহযোগিতায় ষষ্ঠীতলায় হরিদাস শিরোমণির টোল বাড়িটি ক্রয় করে গ্রন্থাগারের নিজস্ব ভবন নির্মাণ করা হয়। স্বাধীনতার পর ১৯৫৫ খ্রিষ্টাব্দে গ্রন্থাগারের নাম পরিবর্তন করে রাখা হয় **নবদ্বীপ সাধারণ গ্রন্থাগার**।

তথ্যসূত্র
---------

1. ↑  *নবদ্বীপের ইতিবৃত্ত*। নবদ্বীপ সাহিত্য সমাজ। পৃষ্ঠা ২৭৫।
2. ↑  *নবদ্বীপের সাহিত্যচর্চার ইতিহাস*। পৃষ্ঠা ৩৮।
3. ↑  West Bengal Public Library Network। "Town Library Automation » Nabadwip Sadharan Granthagar"। *www.wbpublibnet.gov.in* (ইংরেজি ভাষায়)। ২০১৮-১১-০৪ তারিখে মূল থেকে আর্কাইভ করা। সংগ্রহের তারিখ ২০২০-১০-১৫।
গাণিতিক সঠিক সূত্র
গণিতের আলোচনায় প্রায়ই কিছু ভুল ও অসংগত গাণিতিক প্রমাণ প্রদর্শিত হয় এবং কখনও কখনও যেগুলো সংগৃহীতও হয় যাকে বলা হয় গাণিতিক ভেলকি বা প্রবঞ্চনা। ইংরেজিতে বলা হয় গাণিতিক ফ্যালাসি (Mathematical Fallacy)। সমস্যা সমাধানের ক্ষেত্রে গাণিতিক ভুল ও গাণিতিক ভেলকি এক নয়, এদের মধ্যে সুস্পষ্ট পার্থক্য আছে।
গাণিতিক সমস্যা সমাধানের ক্ষেত্রে ভুল হলে একটি অসিদ্ধ প্রমাণ বা ফলাফল আসে কিন্তু ভেলকির ক্ষেত্রে প্রমাণ উপস্থাপনে প্রচ্ছন্ন ভুল পদ্ধতি অনুসরণ করা হয় যা কিনা দুর্বোধ্য বা সহজে চোখে পড়ে না।

সাঙ্ঘাতিক ভেলকি
---------------

ভুল পদ্ধতি অনুসরণ করে সঠিক ফলাফল উপস্থাপনেরও যথেষ্ট উদাহরণ রয়েছে। ফলাফল সঠিক হলেও অঙ্কের পুরো পদ্ধতিটিই অসংগতিপূর্ণ। উদাহরণস্বরূপ নিচের হিসাবটি করা যাক (কাটাকাটি হিসাব)   

{\displaystyle {\frac {16}{64}}={\frac {16\!\!\!/}{6\!\!\!/4}}={\frac {1}{4}}}

শূণ্য দ্বারা ভাগ
----------------

শূন্য দ্বারা ভাগের মাধ্যমে সৃষ্ট অনেক ভেলকির উদাহরণ রয়েছে। তার মধ্যে একটি হলো ১=২ প্রমাণ করা।

1. ধরি *a* ও *b* সমান, এবং উভয়ই অশূন্য সংখ্যা 
{\displaystyle a=b}
2. উভয় পক্ষকে *a* দিয়ে গুণ
{\displaystyle a^{2}=ab}
3. উভয় পক্ষ থেকে *b*2 বিয়োগ
{\displaystyle a^{2}-b^{2}=ab-b^{2}}
4. উভয় পাশেই গুণনীয়ক নির্ণয়: বামপাশে বর্গরাশির গুণনীয়ক নির্ণয়, ডানপাশে *b* কমন নিয়ে
{\displaystyle (a-b)(a+b)=b(a-b)}
5. উভয় পক্ষকে (*a* − *b*) দ্বারা ভাগ
{\displaystyle a+b=b}
6. *a* = *b* হওয়ায় *a* এর স্থলে *b* বসাই
{\displaystyle b+b=b}
7. বামপাশের রাশিদ্বয় যোগ করি
{\displaystyle 2b=b}
8. উভয় পক্ষকে *b* দ্বারা ভাগ করি
{\displaystyle 2=1}

*Q.E.D.*
৫ম লাইনে রয়েছে মারাত্মক অসংগতি ও গাণিতিক ভুল: ৪র্থ লাইন থেকে ৫ম লাইনে যাওয়ার সময় উভয় পক্ষকে *a* − *b* দ্বারা ভাগ করা হয়, কিন্তু *a* = *b* হওয়ায় a-b=0। আর ০ দ্বারা ভাগ করা অসিদ্ধ ও অবৈধ।

তথ্যসূত্র
---------

1. ↑  Heuser, Harro (১৯৮৯), *Lehrbuch der Analysis – Teil 1* (6th সংস্করণ), Teubner, পৃষ্ঠা 51, আইএসবিএন 978-3-8351-0131-9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কুয়ানতান বন্দর
কুয়ানতান বন্দরে তরল রাসায়নিক বার্থে একটি জাহাজী মাল লোডিং
**কুয়ানতান বন্দর** হল কুয়ানতান শহরের প্রায় ২৫ কিলোমিটার উত্তর দিকে এবং দক্ষিণ চীন সাগরের তীরে (অক্ষাংশ ৩°৫৮' উত্তর, দ্রাঘিমাংশ ১০৩°২৬' পূর্ব) মালয়েশিয়া উপদ্বীপের পূর্ব উপকূল অঞ্চলে অবস্থিত একটি বহুমুখী বন্দর।

অতীতে বন্দরটি **কুয়ানতান বন্দর কর্তৃপক্ষ** দ্বারা পরিচালিত হত। ১৯৯৮ সাল থেকে বন্দরটির বেসরকারী করণ করা হয়েছে এবং বর্তমানে কুয়ানতান পোর্ট কনসোর্টিয়াম সডন ভড দ্বারা পরিচালিত হয়।

ইতিহাস
------

কুয়ানতান বন্দরের বহুমুখী বার্থে জাহাজ
কুয়ানতান বন্দরের কন্টেইনার বার্থ

| ১৯৭৫ | কুয়ানতান বন্দর কর্তৃপক্ষ প্রতিষ্ঠিত |
| --- | --- |
| ১৯৭৬ | কুয়ানতান বন্দরের নির্মানকার্য শুরু |
| ১৯৭৯ | নির্মানকার্য সম্পন্ন |
| ১৯৮০ | আংশিক ভাবে বন্দর পরিচালনা শুরু |
| ১৯৮৪ | সম্পূর্ণ ভাবে বন্দর পরিচালনা শুরু |
| ১৯৯৮ | কুয়ানতান পোর্ট কনসোর্টিয়াম সডন ভড দ্বারা বন্দরের প্রাইভেটাইজড এবং পরিচালিত |
| ২০০১ | দ্বিতীয় পর্যায়ের নির্মান (ইনার বেসিন প্রকল্প) সম্পন্ন |
| ২০০৩ | উৎসর্গীকৃত কনটেইনার বার্থ কার্যকরী |

বার্থ সুবিধাসমূহ
----------------

***কুয়ানতান বন্দরের বার্থের উল্লেখ***| বার্থের ধরন বা প্রকার | বার্থ সংখ্যা | মোট দৈর্ঘ্য (মিটার) | গভীরতা (মিটার) | ডেডওয়েট টনিজ (ডিডব্লিউটি) | সর্বোচ্চ স্থানচ্যুত টন |
| --- | --- | --- | --- | --- | --- |
| কন্টেইনার | ৩ | ৬০০ | ১১.২ | ৩৫,০০০ | ৪৫,০০০ |
| তরল রাসায়নিক | ৩ | ৭২০ | ১১.৪ | ৪০,০০০ | ৫৩,০০০ |
| বহুমুখী-উদ্দ্যেশে ব্যবহৃত বার্থ | ৪ | ৭২৫ | ১১.২ | ৩৫,০০০ | ৪৫,০০০ |
| পাম তেল বার্থ নং ১ | ১ | ২৫০ | ১১.৫ | ৪০,০০০ | ৫৪,০০০ |
| পাম তেল বার্থ নং ২ | ১ | ১৫০ | ৮.০ | ৬,০০০ | ৮,০০০ |
| পাম তেল বার্থ নং ৩ | ১ | ২৪০ | ১১.৪ | ৪০,০০০ | ৫৩,০০০ |
| খনিজ তেলl | ১ | ১৫০ | ৮.০ | ৬,০০০ | ৮,০০০ |
| এমটিবিই | ১ | ২৪০ | ১১.৪ | ৪০,০০০ | ৫৩,০০০ |
| বার্থ ৫ | ১ | ১৮ | ৫.০ | ১০,৩৭৭ | ১৬,৮৩২ |
| বার্থ ৬ | ১ | ১১৮ | ৭.০ | ১২,০০০ | ১৭,৮০০ |
| বার্থ ১এ | ১ | ৭০ | ৮.০ | ৬,০০০ | ৮,০০০ |
| পরিষেবা জেটি | ১ | ১৪০ | ৪.০ | ৪,৫০০ | ৬,০০০ |

কন্টেইনার পণ্য পরিবহন
---------------------

কুয়ানতান বন্দরে কনটেইনার ইয়ার্ড
কুয়ানতান বন্দরে কন্টেইনার পরিচালনার জন্য কন্টেনার ট্রেলার, ফ্রোকলিফ্ট, ধারক গ্রান্ট ক্রেন, রাবার ট্রেড গ্রান্ট কপিকল, স্ট্যাক্টার ফর্কক প্রভৃতি সরঞ্জাম এবং যন্ত্রপাতি ব্যবহার করা হয়। বন্দর থেকে স্টেফিং এবং কনটেইনারগুলি দেশের বিভিন্ন প্রান্তে পৌঁচ্ছে দেওয়ার জন্য ৯,৬০০ বর্গ মিটারের একটি কন্টেনার মালবাহী স্টেশন এবং ১,৫০০ একর জমি এবং ১৬৮ [[রাইফার (কন্টেইনার)] রাইফার]] পয়েন্টগুলির সাথে একটি কন্টেইনার ইয়ার্ড রয়েছে। কুয়ানতান বন্দরের কনটেইনার ইয়ার্ড মালয়েশিয়ায় দীর্ঘতম  *ফ্রি স্টোরেজ পিরিয়ড* -এর একটি প্রস্তাব দেয় হয়েছে।

***কুয়ানতান বন্দরে কনটেইনার ইয়ার্ডে ফ্রি স্টোরেজ পিরিয়ড***| কন্টেইনার আমদানি (Laden) | কন্টেইনার রপ্তানি (Laden) | খালি কন্টেইনার | ট্রান্সশিপমেন্ট কন্টেইনার |
| --- | --- | --- | --- |
| ***৭ দিন*** | ***১৪ দিন*** | ***২১ দিন*** | ***২১ দিন*** |

কুয়াধতান - কেরতেহ রেলওয়ে ব্যবস্থা (কেকেআরএস), দ্বারা ৭৫ কিমি রেল লাইনের মাধ্যমে কুয়াধতান বন্দর এবং কেরতেহের পেট্রোকেমিক্যাল কমপ্লেক্স মধ্যে দৈনিক রেল সেবা প্রদান করে।

তথ্যসূত্র
---------

বহিঃসংযোগ
---------


উইকিমিডিয়া কমন্সে **কুয়ানতান বন্দর** সংক্রান্ত মিডিয়া রয়েছে।

* Location of Kuantan Port (zoom-in view)
* Satellite Image of Kuantan Port
* কুয়ানতান বন্দর কনসোর্টিয়াম
* কুয়ানতান বন্দর কর্তৃপক্ষ
মহাকর্ষীয় লেন্স বা গ্র‍্যাভিটেশনাল লেন্স হলো একটি দূরবর্তী আলোক উৎস ও একটি পর্যবেক্ষকের মাঝে অবস্থিত ভরের এমন এক ধরনের বিন্যাস (যেমন ছায়াপথ স্তবক) যা উৎস হতে পর্যবেক্ষকের দিকে আলো যাওয়ার সময় একে বাঁকিয়ে দিতে পারে। এই প্রভাবটি মহাকর্ষীয় লেন্সিং হিসেবে পরিচিত।

সাধারণ আপেক্ষিকতা অনুযায়ী, আলো স্থান-কালের বক্রতাকে অনুসরণ করে। তাই একটি বিশাল বস্তুকে অতিক্রম করার সময় আলো বেঁকে যায়। অর্থাৎ উৎস থেকে আলো বেঁকে পর্যবেক্ষকের চোখে পৌঁছায়, ঠিক সাধারণ লেন্সের মত। তবে, সাধারণ অক্ষি কাঁচের মত না হয়ে, মহাকর্ষীয় লেন্সগুলি এদের কেন্দ্রের সবচেয়ে কাছ দিয়ে যাওয়া আলোক রশ্মির সর্বোচ্চ এবং কেন্দ্রের সবচেয়ে দূরবর্তী আলোক রশ্মির সর্বোনিম্ন বিচ্যুতি ঘটায়। ফলস্বরূপ, একটি মহাকর্ষীয় লেন্সের কোনও একক ফোকাস বিন্দু নেই, তবে একটি ফোকাস অক্ষ রয়েছে। মহাকর্ষীয় আলোক প্রতিসরণের ক্ষেত্রে "লেন্স" কথাটি প্রথম স্যার অলিভার জোসেফ লজ কর্তৃক ব্যবহৃত হয় যিনি এসম্পর্কে বলেন, "এটি বলা বৈধ নয় যে, সৌর মহাকর্ষ ক্ষেত্রটি লেন্সের মতো কাজ করে, কারণ এর কোনও ফোকাস দূরত্ব নেই।"যদি আলোক উৎস, লেন্স এবং পরযবেক্ষক একটি সরল রেখায় অবস্থান করে, তাহলে পর্যবেক্ষকের কাছে আলোক উৎসটিকে বৃহৎ লেন্সকে ঘিরে একটি বলয় মনে হবে। যদি, রেখায় কোনো ত্রুটি থাকে (সরল রৈখিক না হলে) তাহলে পর্যবেক্ষক একটি ধনু আকৃতি দেখতে পাবে। আরো সাধারণভাবে, যেখানে লেন্সিং ভরটি জটিল এবং স্থান-কাল স্থান-কালের বৃত্তাকার বিকৃতি না ঘটায় তাহলে উৎসটি লেন্সের চারপাশে আংশিক ধনু আকৃতির প্রতিরূপ সৃষ্টি করবে। সে ক্ষেত্রে পর্যবেক্ষক একই উৎসেরই একাধিক বিকৃত বিম্ব দেখতে পারে; বিম্বের সংখ্যা এবং আকার উৎস, লেন্স ও পর্যবেক্ষকের আপেক্ষিক অবস্থান এবং লেন্স কর্তৃক স্থান-কালের বিকৃতির উপর নির্ভর করে।

মহাকর্ষীয় লেন্সিংএর তিনটি ভিন্ন ভিন্ন শ্রেণি বিদ্যমান:

১. সবল মহাকর্ষীয় লেন্সিং : এখানে বিকৃতি যেমন আইনস্টাইন বলয়, ধনু এবং একাধিক বিম্বের সৃষ্টি সহজেই দৃশ্যমান হয়।

২. দূর্বল মহাকর্ষীয় লেন্সিং : এক্ষেত্রে উৎসের বিকৃতি অনেক ছোট এবং কেবলমাত্র কয়েক শতাংশের সুসংগত বিকৃতি খুঁজে পাওয়ার জন্য বিশাল পরিমাণ উৎসের তথ্যের পরিসংখ্যানমূলক বিশ্লেষণ করতে হয়। পরিসংখ্যানগতভাবে, লেন্সিংটি লেন্সের কেন্দ্রের দিকে উলম্বভাবে উৎসকে প্রসারিত হিসাবে দেখায়। বিশাল পরিমাণে দূরবর্তী ছায়াপথ সমূহের আকার ও ওরিয়েন্টেশনের বিশ্লেষণ করে এদের ওরিয়েন্টেশনের একটি গড় করা যায় যা ব্যবহার করে লেন্সিং ক্ষেত্রটির যেকোনো অবস্থানের শিয়ার হিসাব করা যায়। এটি, পালাক্রমে, এই অঞ্চলে ভর বিন্যাস পুনর্গঠন করতে ব্যবহার করা যেতে পারে: বিশেষত, তমোপদার্থের বিন্যাস পুনর্গঠন করা যেতে পারে। যেহেতু অন্তর্নিহিত ছায়াপথগুলি উপবৃত্তাকার এবং দূর্বল লেন্সিং সংকেত খুবই ক্ষীণ, তাই এ ধরনের জরিপে বহু সংখ্যক ছায়াপথকে পর্যবেক্ষণের প্রয়োজন পড়ে। এক্ষেত্রে সতর্কতার সাথে নিয়মানুগ ভুল এড়িয়ে চলতে হয়। ল্যামডা-সিডিএম নকশার বিকাশ, অন্যান্য মহাকর্ষীয় পর্যবেক্ষণের মাঝে সমন্বয় সাধনসহ আরো বিভিন্ন ক্ষেত্রে দুর্বল লেন্সিং এর গুরুত্ব অনেক।মহাবিশ্বে তমোপদার্থ তমোপদার্থের বিনিময় সম্পর্কীত গবেষণায় এদের ভূমিকা রয়েছে।
**নিকোলাস হেনড্রিক ক্রিস্টিয়ান ডি জং থিউনিসেন** (ইংরেজি: Nicolaas Theunissen; জন্ম: ৪ মে, ১৮৬৭ - মৃত্যু: ৯ নভেম্বর, ১৯২৯) কেপ উপনিবেশের কোলসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **নিকোলাস থিউনিসেন**।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নিকোলাস থিউনিসেন। ২৫ মার্চ, ১৮৮৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

নিকোলাস থিউনিসেন উদ্বোধনী বোলার হিসেবে খেলতেন। ১৮৮৮-৮৯ মৌসুমে আর. জি. ওয়ারটন একাদশের বিপক্ষে প্রাদেশিক দলের সদস্যরূপে তিনটি প্রথম-শ্রেণীবিহীন খেলায় অংশ নিয়ে ১০.৭৩ গড়ে ৩৪টি উইকেট লাভ করেছিলেন। ফলশ্রুতিতে, একমাত্র টেস্টে অংশগ্রহণের সুযোগ পান। এ খেলার মাধ্যমেই প্রথম-শ্রেণীর ক্রিকেটে অভিষেক পর্ব সম্পন্ন হয় তার। এ সফরের শেষদিকে দ্বিতীয় টেস্টে অংশ নেন। তবে, কেপটাউনের ঐ টেস্টে ব্যর্থতার পরিচয় দেন। বোলিং উদ্বোধনে নামলেও কোন উইকেট লাভে ব্যর্থ হন।

প্রথম-শ্রেণীর ক্রিকেট
---------------------

১৮৮৮-৮৯ মৌসুম থেকে ১৮৮৯-৯০ মৌসুম পর্যন্ত নিকোলাস থিউনিসেনের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার নিকোলাস থিউনিসেন কার্যকরী অফকাটার করতে পারতেন। টেস্ট ক্রিকেটে অংশ নেয়ার পর ১৮৮৯-৯০ মৌসুমে দুইটি প্রথম-শ্রেণীর খেলায় অংশ নেন। প্রথম খেলায় ওয়েস্টার্ন প্রভিন্সের সদস্যরূপে নাটাল দলের বিপক্ষে খেলেন। ৫/৫৫ ও ৬/৫৩ লাভ করেছিলেন তিনি। প্রথম খেলা শেষ হবার পরদিনই দ্বিতীয় খেলায় অংশ নেন। কেপ টাউন ক্লাবসের সদস্যরূপে নাটালের বিপক্ষে তিনি ২/৪৭ ও ৭/৪১ পান।

৯ নভেম্বর, ১৯২৯ তারিখে ৬২ বছর বয়সে ট্রান্সভালের উইলেমসডাল এলাকায় নিকোলাস থিউনিসেনের দেহাবসান ঘটে।

তথ্যসূত্র
---------

1. ↑  "RG Warton's XI in South Africa 1888/89"। *CricketArchive*। সংগ্রহের তারিখ ১৪ এপ্রিল ২০১৮।
2. ↑  "2nd Test, England tour of South Africa at Cape Town, Mar 25–26 1889"। ESPNcricinfo। সংগ্রহের তারিখ ১৪ এপ্রিল ২০১৮।
3. ↑  "Western Province v Natal 1889–90"। *CricketArchive*। সংগ্রহের তারিখ ১৪ এপ্রিল ২০১৮।
4. ↑  "Cape Town Clubs v Natal 1889–90"। *CricketArchive*। সংগ্রহের তারিখ ১৪ এপ্রিল ২০১৮।

আরও দেখুন
---------

* ডিকি রিচার্ডস
* ফিলিপ হাচিনসন
* বোল্যান্ড ক্রিকেট দল
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

বহিঃসংযোগ
---------

* ইএসপিএনক্রিকইনফোতে নিকোলাস থিউনিসেন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নিকোলাস থিউনিসেন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কানবর রাই সিং** (এই শব্দ সম্পর্কেউচ্চারণ (সাহায্য·তথ্য); হিন্দি: कानवर रॉय सिंह; জন্ম: ২৪ ফেব্রুয়ারি, ১৯২২ - মৃত্যু: ১২ নভেম্বর, ১৯৯৩) তৎকালীন ব্রিটিশ ভারতের পাঞ্জাব প্রদেশের দ্বারকটি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে পাতিয়ালা মহারাজা একাদশ, সার্ভিসেস ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

১৯৪০-৪১ মৌসুম থেকে ১৯৬০-৬১ মৌসুম পর্যন্ত কানবর রাই সিংয়ের প্রথম-শ্রেণীর খেলোয়াড়ী জীবন চলমান ছিল। খাঁটিমানের ডানহাতি ব্যাটসম্যান ছিলেন কানবর রাই সিং। চারটি শতক ও সাতটি অর্ধ-শতরান সহযোগে ৩০.১৩ গড়ে ১৭৭৮ রান তুলেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কানবর রাই সিং। ১ জানুয়ারি, ১৯৪৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ডানহাতি ব্যাটসম্যান কানবর রাই সিংকে বিস্ময়করভাবে ১৯৪৭-৪৮ মৌসুমে অস্ট্রেলিয়া গমনকল্পে ভারত দলে অন্তর্ভুক্ত করা হয়। জাতীয় দলে তার অন্তর্ভুক্তিতে বেশকিছু বিতর্কিত প্রতিবেদন রচিত হয়েছিল। ১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। তবে, এ সফরে খুব কমই নিজেকে মেলে ধরতে পেরেছিলেন তিনি। ব্যাট হাতে নিয়ে নিচেরসারিতে আট নম্বরে মাঠে নামার সুযোগ পান। প্রথম ইনিংসে ২ ও দ্বিতীয় ইনিংসে ২৪ রান তুলে দলের দ্বিতীয় সর্বোচ্চ রান সংগ্রাহকে পরিণত হয়েছিলেন তিনি।

১২ নভেম্বর, ১৯৯৩ তারিখে ৭১ বছর বয়সে উত্তরাখণ্ডের দেরাদুন এলাকায় কানবর রাই সিংয়ের দেহাবসান ঘটে।

তথ্যসূত্র
---------

1. ↑  "Player Profile: Kanwar Rai Singh"। ESPNcricinfo। সংগ্রহের তারিখ ১৪ জানুয়ারি ২০১৩।
2. ↑  "Kanwar Rai Singh"। *cricketarchive*। সংগ্রহের তারিখ ১১ ফেব্রুয়ারি ২০১৫।

আরও দেখুন
---------

* আমির ইলাহি
* দত্তারাম হিন্দলেকর
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে কানবর রাই সিং উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কানবর রাই সিং  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***গাঞ্জা কুইন*** হল ২০০৭ সালে মুক্তিপ্রাপ্ত শ্যাপেল কর্বির, বিচার এবং কারাবাস নিয়ে একটি অস্ট্রেলীয় তথ্যচিত্র। ***শেপেল কর্বি: দ্য হিডেন ট্রুথ*** নামে একটি সম্প্রসারিত সংস্করণ অস্ট্রেলিয়ার নাইন নেটওয়ার্ক দ্বারা ২০০৮  জুন মাসে সম্প্রচারিত হয়েছিল। *গাঞ্জা কুইন* ডিভিডি-তে প্রকাশের আগে উত্তর ও দক্ষিণ আমেরিকার এইচবিও -তে প্রচারিত হয়েছিল। 

ছবিটি প্রযোজনা করেছেন জেনিন হসকিং এবং স্টিভ হসকিং। *শ্যাপেল কর্বি: দ্য হিডেন ট্রুথ* পরে ২০০৯-এর লগি অ্যাওয়ার্ডে মোস্ট আউটস্ট্যান্ডিং ডকুমেন্টারি বা ডকুমেন্টারি সিরিজের জন্য মনোনীত হয়েছিল।

তথ্যসূত্র
---------

1. ↑  "Film goes behind "Ganja Queen" travel nightmare"। *Reuters*। ২৮ জুন ২০০৮। সংগ্রহের তারিখ ২২ ডিসেম্বর ২০০৮।
2. ↑  Knox, David (১২ জুন ২০০৮)। "Airdate: Schapelle Corby: The Hidden Truth"। tvtonight.com.au। সংগ্রহের তারিখ ১৩ জুন ২০০৮।
3. ↑  "Schapelle Corby film Ganja Queen to screen in US"। *The Sydney Morning Herald*। ১৭ এপ্রিল ২০০৮। সংগ্রহের তারিখ ২২ ডিসেম্বর ২০০৮।

বহিঃসংযোগ
---------

* ইন্টারনেট মুভি ডেটাবেজে *গাঞ্জা কুইন*  (ইংরেজি)
***বদ ম র খহাদ বোর্দ*** (ফার্সি: باد ما را خواهد برد; ইংরেজি নাম: The Wind Will Carry Us‎‎) আব্বাস কিয়ারোস্তামি পরিচালিত ইরানি চলচ্চিত্র যা ১৯৯৯ সালে মুক্তি পায়। ছবির নাম বিখ্যাত ইরানি কবি ফারুগ ফারোখজাদের একটি কবিতা থেকে নেয়া হয়েছে। ১৯৯৯ সালে এই ছবি ভেনিস চলচ্চিত্র উৎসবে গোল্ডেন লায়ন পুরস্কারের জন্য মনোনীত হয়েছিল। এছাড়াও ছবিটি আরও অনেকগুলি পুরস্কার ও মনোনয়ন লাভ করেছিল।

কাহিনীসূত্র
-----------

সাংবাদিক ও নির্মাণ প্রকৌশলীদের একটি দল ইরানের এক কুর্দি গ্রামে যায়, কেউ মারা গেলে সেখানে যেসব আচার অনুষ্ঠান পালিত হয় তা নিয়ে একটি প্রামাণ্য প্রতিবেদন তৈরির জন্য। তারা খবর পেয়েছিল সেখানে এক অতি বৃদ্ধ মুমূর্ষু মহিলা আছেন যিনি অচিরেই মারা যাবেন। তাই তারা গ্রামের এক বাড়িতে উঠে মহিলার মৃত্যুর জন্য অপেক্ষা করতে থাকে। কিন্তু মহিলার মৃত্যু হতে দেরি হতে থাকে। ওদিকে শহর থেকে তাড়াতাড়ি প্রতিবেদন তৈরি করতে বলা হয়। তারা বেশ কিছুদিন গ্রামে থেকে গ্রামের পরিবেশ ও জীবনযাত্রার সাথে অভ্যস্ত হয়ে পড়ে। দলের প্রধান যে ছিল তার জায়গাটি বেশ ভাল লেগে যায়। অনেক নতুন কিছুই তার অভিজ্ঞতায় যোগ হয়। একেবারে শেষ পর্যায়ে সে ছাড়া বাকি সবাই চলে যায়। কারণ তারা মনে করেছিল মহিলা মারা যাবেন না। কিন্তু মহিলা একসময় মারা যান। প্রধান সাংবাদিক লক্ষ্য করেন, জীবনযাত্রা বেশ হলেও মৃত্যুর পর তাদের পালিত আচারানুষ্ঠান প্রতিবেদন তৈরির মত আকর্ষণীয় না।

প্রাপ্ত পুরস্কারসমূহ
--------------------

* ভেনিস চলচ্চিত্র উৎসব (১৯৯৯)
	+ Grand Special Jury Prize (সিলভার লায়ন)
	+ FIPRESCI Prize
	+ CinemAvvenire award

বহিঃসংযোগ
---------

* *The Wind Will Carry Us* is on the Arts & Faith Top100 Spiritually Significant Films list
* ইন্টারনেট মুভি ডেটাবেজে *বদ ম র খহাদ বোর্দ*  উইকিউপাত্তে এটি সম্পাদনা করুন (ইংরেজি)
* Lots of reviews on rottentomatoes.com
**বারমাস্যা** হল মধ্যযুগীয় বাংলা সাহিত্যের মঙ্গলকাব্য ধারার কেন্দ্রীয় নারী চরিত্রের বছরের বারোমাসের জীবনচর্যার সুখদুঃখের আত্মবিবরণী। এই বিশেষ সংগীতে নারীর বাস্তব মনস্তত্ত্বের প্রতিফলনের সঙ্গে যুক্ত হয়েছে সমসাময়িক সমাজচিত্র।

বিবরণ
-----

মধ্যযুগের বাংলা সাহিত্যের মঙ্গলকাব্যের রচয়িতাগণ কাব্যের অপরিহার্য অঙ্গ হিসাবে বারোমাস্যায় নায়িকাদের জবানীতে তাদের বারো মাসের জীবনযাত্রার পুঙ্খানুপুঙ্খ বর্ণনা তুলে ধরেছেন। তবে, এর বিষয়বস্তুতে নারীর দুঃখের বর্ণনাই সুখের চেয়ে তুলনামূলকভাবে অনেক বেশি।

এগুলির মধ্যে সবচেয়ে উল্লেখযোগ্য হল কবিকঙ্কণ মুকুন্দরাম চক্রবর্তীর চণ্ডীমঙ্গল কাব্যের প্রধানা চরিত্র ফুল্লরার বারোমাস্যা। দেবী চণ্ডীকে ফুল্লরা বৈশাখ থেকে চৈত্র পর্যন্ত বারোমাসের তার যে কাহিনি বর্ণনা করেছে, সেখানে নিম্নবিত্ত সমাজজীবনের প্রাত্যহিক বাস্তবচিত্র ধরা পড়েছে। মঙ্গলকাব্য ছাড়াও বাংলায় অনূদিত মহাকাব্য ও বৈষ্ণব পদাবলিতে বারোমাস্যার অনুষঙ্গ রয়েছে। যেমন: কৃত্তিবাসী রামায়ণে, রামচন্দ্র বনবাসে যাওয়ার পর পুত্রবিহনে বেদনাতুর মাতা কৌশল্যার বারোমাসের দিনযাপনের পরিচয় পাওয়া যায় 'কৌশল্যার বারোমাস্যা'য়। আবার বৈষ্ণব পদাবলিতে, কৃষ্ণ বৃন্দাবন ছেড়ে মথুরায় চলে যাওয়ার পর বিরহিণী রাধার দুঃখের বারোমাস্যা পরিবেশিত হয়েছে। বাংলা ছাড়াও অন্যান্য ভারতীয় ভাষার প্রাচীন সাহিত্যে বারোমেস্যার সন্ধান পাওয়া যায়।

তথ্যসূত্র
---------

1. 1 2  চক্রবর্তী, ড. বরুণকুমার সম্পাদিত (১৯৯৫)। *বঙ্গীয় লোকসংস্কৃতিকোষ*। কলকাতা: অপর্ণা বুক ডিস্ট্রিবিউটার্স। পৃষ্ঠা ২৫৫–২৫৬। আইএসবিএন 81-86036-13-X।

বহিঃসংযোগ
---------
**পবিত্র মুখোপাধ্যায়**  (ইংরেজি:  Pabitra Mukhopadhyay) ( ১২ ডিসেম্বর, ১৯৪০ - ৯ এপ্রিল, ২০২১ ) ছিলেন বিগত শতকের ষাটের দশকে মহাকবিতার তথা দীর্ঘ কবিতার কবি হিসাবে পরিচিত কৃতি বাঙালি কবি। **কবিপত্র** নামক কবিতা বিষয়ক পত্রিকার সম্পাদক ছিলেন তিনি।

জন্ম ও প্রারম্ভিক জীবন
----------------------

কবি পবিত্র মুখোপাধ্যায়ের জন্ম বৃটিশ ভারতের অধুনা বাংলাদেশের বরিশাল বিভাগের বরগুনা জেলার  আমতলীর  এক দরিদ্র পরিবারে। পিতা রোহিনী কান্ত মুখোপাধ্যায় এবং মাতা যোগমায়া দেবী। খুব ছোটবেলায় মায়ের মৃত্যু হওয়ায় পিরোজপুরে এক মাসীর বাড়িতে প্রতিপালিত হন। দেশবিভাগের সময় টালমাটাল অবস্থায় সামান্য পুঁজি নিয়ে অকাল বিধবা মাসী তার যুবা পুত্র আর শিশু পবিত্রকে নিয়ে উদ্বাস্তু হয়ে  কলকাতায় চলে আসেন ১৯৪৮ খ্রিস্টাব্দে। পবিত্র নিজের প্রচেষ্টায় প্রথমে ভবানীপুর সাউথ সাবার্বাণ স্কুল ও পরে শ্যামাপ্রসাদ সান্ধ্য কলেজে পড়াশুনা করে  স্নাতক হন। পরবর্তীতে কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেন।

কর্মজীবন
--------

চতুর্থশ্রেণীর কর্মচারী হিসাবে এক বীমা কোম্পানির চাকরিতে যোগ দেন। অবসর সময় টিউশন করতেন এবং নিজে পড়াশোনা করতেন। প্রথমদিকে কিছুদিন চেতলা বয়েজ স্কুলে শিক্ষকতাও করেছেন। এরপরে দক্ষিণ চব্বিশ পরগনা জেলার  বিদ্যানগর কলেজে অধ্যাপনা করেন। সেখানে বিভাগীয় প্রধানের দায়িত্বও পালন করেন এবং ২০০০ খ্রিস্টাব্দে কলেজ থেকে তিনি অবসর গ্রহণ করেন।

ভবানীপুর সাউথ সাবার্বান স্কুলে পড়ার সময়ে তিনি কবিতা রচনা শুরু করেন। ১৯৫৭ খ্রিস্টাব্দে সাহিত্য পিপাসু কবিবন্ধুদের সাহচর্যে এবং সহায়তায় তিনি প্রকাশ করেন ‘কবিপত্র’ নামে কবিতা বিষয়ক পত্রিকা। দীর্ঘ ৬২ বছর যাবৎ তিনি আন্তরিকতার সঙ্গে ওই কবিপত্রের সম্পাদনা করেছেন। তার প্রথম কবিতার বই "দর্পণে অনেক মুখ" বহুবার পুরস্কৃত হয়েছে।২০০৯ খ্রিস্টাব্দে তিনি পশ্চিমবঙ্গ সরকারের  রবীন্দ্র পুরস্কার লাভ করেন।  কবি পবিত্র মুখোপাধ্যায় সাতটি দীর্ঘ কবিতা ও একটি আধুনিক মহাকাব্য রচনার বিশেষ খ্যাতি লাভ করেছেন। তার 'শবযাত্রা' ও 'ইবলিশের আত্মদর্শন' দীর্ঘ কবিতার নিদর্শন এবং তার  সাহিত্য সম্ভার জীবনবেদ হিসাবে খ্যাত হয়েছে। তার প্রকাশিত কাব্যগ্রন্থ গুলি হল -

* *শবযাত্রা* (১৯৬১)
* *হেমন্তের সনেট* (১৯৬১)
* *আগুনের বাসিন্দা* (১৯৬৭)
* *ইবলিশের আত্মদর্শন* (১৯৬৯)
* *অস্তিত্ব অনস্তিত্ব সংক্রান্ত* (১৯৭০)
* *বিযুক্তির স্বেদরাজ* (১৯৭২)
* *শ্রেষ্ঠ কবিতা* (১৯৭৬)
* *দ্রোহহীন আমার দিনগুলি* (১৯৮২)

 \* *অলকের উপখ্যান* (১৯৮২)

* *,পশুপক্ষী সিরিজ* (১৯৮২)
* *ভারবাহীদের গান* (১৯৮৩)
* *আমি তোমাদের সঙ্গে আছি* (১৯৮৫)
* *আছি প্রেমে বিপ্লবে বিষাদে* (১৯৮৭)

জীবনাবসান
---------

কবি পবিত্র মুখোপাধ্যায় দীর্ঘদিন হৃদরোগ ও ফুসফুসের সমস্যায় ভুগছিলেন। তিনি  ২০২১ খ্রিস্টাব্দের ৯ই এপ্রিল কলকাতায় প্রয়াত হন।

তথ্যসূত্র
---------

1. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১২২। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. ↑  "চলে গেলেন কবি পবিত্র মুখোপাধ্যায়"। ১৩ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।
3. ↑  "পুরস্কার বিজয়ীলেখক তালিকা"। ১৭ অক্টোবর ২০১৮ তারিখে [     মূল] `|ইউআরএল=` এর মান পরীক্ষা করুন (সাহায্য) থেকে আর্কাইভ করা। সংগ্রহের তারিখ ২০২১-০৪-১৩।
**প্রভাত চৌধুরী** (জন্ম ২৮ ডিসেম্বর ১৯৭৬) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। চৌধুরী ২০১৪ সাল থেকে দক্ষিণ ত্রিপুরা জেলার মনু (বিধানসভা কেন্দ্র) থেকে ত্রিপুরা বিধানসভার সদস্য। চৌধুরী এই আসনের ২০১৪ সালের উপ-নির্বাচনে নির্বাচিত হয়েছিলেন, পূর্ববর্তী দায়িত্বশীল জিতেন্দ্র চৌধুরী ২০১৪ সালে জয়ী হওয়ার পর ত্রিপুরা পূর্বের জন্য তার লোকসভা আসন গ্রহণের জন্য পদত্যাগ করেছিলেন। প্রভাত চৌধুরী প্রায় ১৬,০০০ ভোটের রেকর্ড ব্যবধানে এগিয়ে একটি ভূমিধসের মাধ্যমে উপ-নির্বাচনে জয়ী হন। চৌধুরী ২০১৮ সালের ত্রিপুরা বিধানসভা নির্বাচনে পূর্ণ মেয়াদে পুনঃনির্বাচন জিতেছিলেন, কিন্তু এবার অনেক কম ব্যবধানে। ইনডিজিনাস পিপলস ফ্রন্ট অফ ত্রিপুরার ধনঞ্জয় ত্রিপুরার বিরুদ্ধে ১৯৩ ভোট বা ০.৪৮% ব্যবধানে তাঁর জয় ছিল রাজ্যের নিকটতম প্রতিদ্বন্দ্বিতা।

আরো দেখুন
---------

* জিতেন্দ্র চৌধুরী
* রাধাচরণ দেববর্মা
* বাদল চৌধুরী

তথ্যসূত্র
---------

1. ↑  "Manu (ST) Vidhan Sabha Election - Manu (ST) Assembly Election Results, Polling Stations, Voters, Candidates"। *www.electionsinindia.com*। ২৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।
2. ↑  "Manu Election Result 2018 Live: Manu Assembly Elections Result Live Update, Vidhan Sabha Election Result & Live News"। *News18*। সংগ্রহের তারিখ ২৬ এপ্রিল ২০২০।
3. ↑  "Tripura Assembly Election 2018 Result, Tripura Vidhan Sabha Election 2018 Result"। *www.elections.in*। সংগ্রহের তারিখ ২৬ এপ্রিল ২০২০।
4. ↑  Mishra, Rajeev (১৬ সেপ্টে ২০১৪)। "त्रिपुरा उपचुनाव : माकपा उम्मीदवार की रिकॉर्ड मतों से जीत"। *NDTVIndia* (হিন্দি ভাষায়)। সংগ্রহের তারিখ ২৬ এপ্রিল ২০২০।
**বারৈয়ারহাট ডিগ্রী কলেজ** বাংলাদেশের একটি শিক্ষাপ্রতিষ্ঠান।

অবস্থান
-------

বাংলাদেশের চট্টগ্রাম জেলার অন্তর্গত মীরসরাই উপজেলার বারৈয়ারহাট পৌরসভায় এ কলেজটি অবস্থিত।

ইতিহাস
------

এটি একটি প্রাচীন শিক্ষাপ্রতিষ্ঠান।

পরিচালনা ব্যবস্থা
-----------------

শিক্ষক-শিক্ষার্থী
-----------------

এ কলেজের অধ্যক্ষ জনাব মোহাম্মদ আলমগীর।

অবকাঠামো
--------

কার্যক্রম
---------

কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) পর্যায়ে পড়াশোনার সুযোগও রয়েছে।

কৃতিত্ব ও ফলাফল
---------------

বিগত বছরের পাশের হার ৭০%।

উল্লেখযোগ্য শিক্ষার্থী
----------------------

০১. হাসান মাহমুদ হেঞ্জু ( ভি.পি ও জি.এস) 

০২. মোঃ নিজাম উদ্দিন (ভি.পি) 

০৩. মোশারফ হোসেন ( জি.এস)

আরো দেখুন
---------

* মীরসরাই উপজেলার শিক্ষাপ্রতিষ্ঠান
* চট্টগ্রামের কলেজসমূহের তালিকা

তথ্যসূত্র
---------

1. ↑
2. 1 2  "সংরক্ষণাগারভুক্ত অনুলিপি"। ৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৭।

বহিঃসংযোগ
---------
**প্রভাত রুয়ান** (ইংরেজি: Prabath Ruwan; জন্ম: ১৯ জুন ১৯৯৩) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব এয়ার ফোর্স এবং শ্রীলঙ্কা জাতীয় দলের হয়ে গোলরক্ষক হিসেবে খেলেন।

২০১৩–১৪ মৌসুমে, শ্রীলঙ্কান ক্লাব এয়ার ফোর্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৬ সালে, রুয়ান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
---------------

প্রভাত রুয়ান ১৯৯৩ সালের ১৯শে জুন তারিখে শ্রীলঙ্কায় জন্মগ্রহণ করেছেন।

আন্তর্জাতিক ফুটবল
-----------------

২০১৬ সালের ৮ই জানুয়ারি তারিখে, মাত্র ২২ বছর ৬ মাস ও ২০ দিন বয়সে, ডান পায়ে ফুটবল খেলায় পারদর্শী রুয়ান বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাংলাদেশ ৪–২ গোলের ব্যবধানে জয়লাভ করেছিল। অভিষেকের মাত্র ১৭ মিনিট পর, শ্রীলঙ্কার জার্সি গায়ে প্রথম গোলটি হজম করেছেন; ম্যাচের ১৭তম মিনিটে সাখাওয়াত হোসেন রনির গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। শ্রীলঙ্কার হয়ে অভিষেকের বছরে রুয়ান সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১০ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| শ্রীলঙ্কা | ২০১৬ | ২ | ০ |
| ২০২০ | ২ | ০ |
| সর্বমোট | ৪ | ০ |

তথ্যসূত্র
---------

1. 1 2  "Bangladesh - Sri Lanka, Jan 8, 2016 - International Friendlies - Match sheet"। *Transfermarkt* (ইংরেজি ভাষায়)। ৮ জানুয়ারি ২০১৬। সংগ্রহের তারিখ ১০ সেপ্টেম্বর ২০২১।
2. ↑  Strack-Zimmermann, Benjamin (৮ জানুয়ারি ২০১৬)। "Bangladesh vs. Sri Lanka (4:2)"। *National Football Teams*। সংগ্রহের তারিখ ১০ সেপ্টেম্বর ২০২১।

বহিঃসংযোগ
---------

* শ্রীলঙ্কা প্রবেশদ্বার
* ফুটবল প্রবেশদ্বার
* জীবনী প্রবেশদ্বার

* সকারওয়েতে প্রভাত রুয়ান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে প্রভাত রুয়ান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে প্রভাত রুয়ান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে প্রভাত রুয়ান (ইংরেজি) উইকিউপাত্তে এটি সম্পাদনা করুন
**ডান্স বার** হল এমন একটি শব্দ যা ভারতে বার বোঝাতে ব্যবহৃত হয় যেখানে নগদ অর্থের বিনিময়ে পুরুষ পৃষ্ঠপোষকদের জন্য অপেক্ষাকৃত ভালভাবে আচ্ছাদিত মহিলাদের দ্বারা নাচের আকারে প্রাপ্তবয়স্কদের বিনোদন করা হয়। ডান্স বার শুধুমাত্র মহারাষ্ট্রে উপস্থিত ছিল, কিন্তু পরে সারা দেশে ছড়িয়ে পড়ে, প্রধানত শহরগুলিতে। ডান্স বার হল ফ্যান্টাসির একটি ছেনালিপূর্ণ জগৎ যা কাঙ্খিত হওয়ার অনুভূতির প্রয়োজন পূরণ করে। 

২০০৫ সালের আগস্ট মাসে মহারাষ্ট্র রাজ্যে ডান্স বার নিষিদ্ধ করা হয়েছিল,  যা প্রথমবার ১২ এপ্রিল ২০০৬-এ বোম্বে হাইকোর্ট দ্বারা বাতিল করা হয়েছিল এবং জুলাই ২০১৩ সালে সুপ্রিম কোর্ট এই রায় বহাল রাখে।  মহারাষ্ট্র সরকার একটি অধ্যাদেশ দ্বারা ২০১৪ সালে আবার ডান্স বার নিষিদ্ধ করেছিল, কিন্তু এটিও অক্টোবর ২০১৫ সালে সুপ্রিম কোর্ট দ্বারা "অসাংবিধানিক" বলে প্রমাণিত হয়েছিল, মুম্বাই ডান্স বারগুলিকে পুনরায় খোলার অনুমতি দিয়েছিল।

আরো দেখুন
---------

* উপনিবেশিক ভারতে পতিতাবৃত্তি
* দরবার নৃত্য
* ভারতে পতিতাবৃত্তি

তথ্যসূত্র
---------

1. ↑  Rashmi Uday Singh, 2003, Mumbai by Night, Page 183.
2. ↑  "Bars may lose licence for flouting dance ban"। *The Times of India*। ২২ ফেব্রুয়ারি ২০১১। ২১ সেপ্টেম্বর ২০১৩ তারিখে মূল থেকে আর্কাইভ করা।
3. ↑  "Mumbai dance bars: India Supreme Court overturns ban"। *BBC News*। সংগ্রহের তারিখ ১৯ আগস্ট ২০১৬।
4. ↑  "India Supreme Court allows Mumbai dance bars to reopen"। *BBC*। ১৫ অক্টোবর ২০১৫।

আরও পড়া
--------

* দেবাসী (আইএসবিএন ৯৭৮-৯-৩৮৫২-৮৫৬৫-৩) প্রেজুডিস ছাড়া: এপিক টেল অফ আ মুম্বাই বার ড্যান্সার (নিয়োগি বুকস), 2017
* 1-85109-636-1
* দীপা বার
* ডান্স বার সংক্রান্ত নিবন্ধ
* মহারাষ্ট্রে ডান্স বার নিষিদ্ধ
* ডান্স বার নিষেধাজ্ঞা তুলে দিল মহারাষ্ট্র হাইকোর্ট
রাইফেল কার্তুজ: বাম থেকে: ৫০ বিএমজি • ৩০০ উইন ম্যাগ • ৩০৮ উইনচেস্টার, ৭.৬২ × ৩৯ মিমি • ৫.৫৬ × ৪৫ মিমি ন্যাটো • ২২ এলআর
 তুলনা করার জন্য দুটি ২২ এলআর কার্তুজের সাথে একটি ৪৫ এসিপি হোলোপয়েন্ট ( ফেডারেল এইচএসটি)
 মেট্রিক স্কেলের রুলার সহ একটি সেলিয়ার অ্যান্ড বেলট ৪৫-ক্যাল এসিপি কার্তুজের পার্শ্ব দৃশ্য
আগ্নেয়াস্ত্রে, **ক্যালিবার** (কখনও কখনও "**ক্যাল**" সংক্ষেপে) হল বন্দুকের ব্যারেল বোরের নির্দিষ্ট অভ্যন্তরীণ ব্যাসের নামমাত্র - বোরটি কীভাবে বা কোথায় পরিমাপ করা হয়েছে এবং সমাপ্ত বোরটি সেই সবিস্তার বিবরণীর সাথে মেলে কিনা।  এটি ইঞ্চি বা মিলিমিটারে পরিমাপ করা হয়।  মার্কিন যুক্তরাষ্ট্রে এটি এক ইঞ্চির শতভাগে প্রকাশ করা হয়; যুক্তরাজ্যে হাজারে; এবং অন্য কোথাও মিলিমিটারে। উদাহরণস্বরূপ, একটি "৪৫ ক্যালিবার" আগ্নেয়াস্ত্রের ব্যারেল প্রায় ০.৪৫ ইঞ্চি (১১ মিমি)। ব্যারেল ব্যাস মেট্রিক মাত্রা ব্যবহার করে প্রকাশ করা যেতে পারে। উদাহরণস্বরূপ, একটি "৯ মিমি পিস্তল" এর ব্যারেলের ব্যাস প্রায় ৯ মিলিমিটার। যেহেতু মেট্রিক এবং ইউএস প্রথাগত ইউনিটগুলি এই স্কেলে সমানভাবে রূপান্তরিত হয় না, তাই দশমিক ইঞ্চিতে পরিমাপ করা ক্যালিবারের মেট্রিক রূপান্তরগুলি সাধারণত নন-মেট্রিক ইউনিটগুলিতে সুনির্দিষ্ট সবিস্তার বিবরণীর আনুমানিক এবং এর বিপরীতও হতে পারে।

আরো দেখুন
---------

* ক্যালিবার অনুসারে কার্তুজের তালিকা
* হ্যান্ডগান কার্তুজের তালিকা
* রাইফেল কার্তুজের তালিকা
* ক্যালিবার অনুসারে বৃহত্তম কামানের তালিকা
* হ্যান্ডগান ও রাইফেলের কার্তুজের টেবিল

উদ্ধৃতি
-------

1. ↑  Brown, Edmund G. (২০০৯)। *Handgun Safety Certificate*। California Department of Justice। পৃষ্ঠা 52।
2. ↑  Barnes, Frank C. (২০১৬)। *Cartridges of the World: A Complete and Illustrated Reference for More than 1500 Cartridges* (15th সংস্করণ)। Krause Publications। পৃষ্ঠা 9। আইএসবিএন 978-1440246425। ওসিএলসি 934886116।

বহিঃসংযোগ
---------

* ওয়েব্যাক  ওয়েব্যাক মেশিনে আর্কাইভকৃত ২০১১-০৭-১১ তারিখে করা তাদের ক্যালিবার দ্বারা বন্দুকের জন্য অনুসন্ধান করুন
**ক্রমপ্রজাতি** (ইংরেজি ভাষায়: Chronospecies) বলতে এমন ধরনের প্রজাতি বোঝায় যারা একটি পূর্বতন প্রজাতি থেকে ক্রমান্বয়িক পরিবর্তনের মাধ্যমে উৎপত্তি লাভ করেছে। সাধারণ বিবর্তনীয় প্রজাতির ক্ষেত্রে দেখা যায়, একটি প্রজাতি বিবর্তনের মাধ্যমে একাধিক প্রজাতির জন্ম দেয় এবং পূর্বপুরুষ প্রজাতিটি বিলুপ্ত হয়ে যায়। এক্ষেত্রে পূর্বপুরুষকে একটি আলাদা প্রজাতি এবং উত্তরপুরুষদেরকে আলাদা আলাদা প্রজাতি হিসেবে বিবেচনা করা হয়। কিন্তু ক্রমপ্রজাতির ক্ষেত্রে পূর্বপুরুষ এবং উত্তরপুরুষকে একই বিবর্তনীয় প্রজাতির অন্তর্ভুক্ত করা যেতে পারে। অবশ্য যদি দুটি প্রজাতির সম্পর্ক পুরোপুরি প্রতিষ্ঠিত করা না যায় তাহলে দুটোকে আলাদা প্রজাতিও বলা যায়। তবে সবচেয়ে বড় বৈশিষ্ট্য হচ্ছে, ক্রমপ্রজাতির পূর্বপুরুষকে বিলুপ্ত ধরা হয় না, কারণ উত্তরপুরুষের মাধ্যমেই সে জীবিত থাকে, খুব বেশি হলে পূর্বপুরুষটিকে ছদ্ম-বিলুপ্ত বলা যায়।

বিবর্তনীয় প্রজাতির ক্ষেত্রে একটি পূর্বপুরুষ থেকে একাধিক সমসাময়িক প্রজাতির জন্ম হতে পারে, কিন্তু ক্রমপ্রজাতির বড় বৈশিষ্ট্য হচ্ছে পূর্বপুরুষ থেকে ক্রম-বিবর্তনের যেকোন সময়ে কেবল একটি প্রজাতিই অস্তিত্বশীল থাকে। অনেক দিন ধরে বিবর্তনের পর পূর্বপুরুষ এবং উত্তরপুরুষ আলাদা প্রজাতি হয়ে যেতে পারে কিন্তু একটি নির্দিষ্ট সময়ে প্রজাতির সংখ্যা কেবল একটি।

এর সাথে সম্পর্কিত আরও কিছু শব্দ আছে। যেমন **জীবাশ্ম-প্রজাতি** (paleospecies) বলতে এমন প্রজাতিকে বোঝায় যারা বিলুপ্ত হয়ে গেছে এবং কেবল জীবাশ্মের মাধ্যমে তাদের সম্পর্কে জানা যায়।

ক্রমপ্রজাতির ধারণা বিবর্তনের ফাইলেটিক গ্র্যাজুয়ালিজম মডেলের সাথে সম্পর্কিত এবং বিপুল পরিমাণ জীবাশ্ম আবিষ্কারের উপর নির্ভর করে। বাহ্যিক বৈশিষ্ট্য যেহেতু অণেক দিনের ব্যবধানে ধিরে ধিরে পরিবর্তিত হয় সেহেতু অনেক সময়ের ব্যবধানে অস্তিত্বশীল দুটি প্রজাতিকে মধ্যবর্তী বেশ কিছু জীবাশ্ম-প্রজাতি দিয়ে সম্পর্কিত করা যেতে পারে।

তথ্যসূত্র
---------

1. ↑  Steven M. Carr, "Evolutionary species and chronospecies  ওয়েব্যাক মেশিনে আর্কাইভকৃত ২৯ জুন ২০০৬ তারিখে"
**জুলিয়া ফ্রান্সিস সলি** (২১শে ডিসেম্বর ১৮৬২ - ১৯৫৩) একজন ব্রিটিশ ভোটাধিকার আদায়কারী, নারীবাদী ও স্বভাববাদী কর্মী ছিলেন। তার বিয়ের পর, তিনি দক্ষিণ আফ্রিকায় চলে যান, যেখানে তিনি কেপ কলোনির অন্যতম স্বীকৃত নারীবাদী হয়ে ওঠেন। ভোটাধিকারের পক্ষে কথা বলার জন্য, তিনি নারী ভোটাধিকার লীগ (ডব্লিউইএল) এর কেপ শাখা সহ-প্রতিষ্ঠা হন। এটি দক্ষিণ আফ্রিকার প্রথম সংগঠন, যা নারীদের ভোটাধিকার প্রয়োগের জন্য তৈরি হয়েছিল। তিনি শান্তিবাদী হিসাবে দ্বিতীয় বোয়ার যুদ্ধ ও প্রথম বিশ্বযুদ্ধ উভয়ের বিরুদ্ধে ছিলেন, কিন্তু বিশ্বাস করতেন যে নাৎসিদের অবশ্যই যেকোন মূল্যে বন্ধ করতে হবে। তিনি অনেক সামাজিক সংস্কার কর্মসূচিতেও সক্রিয় ছিলেন এবং বিশুদ্ধতা আন্দোলনের অংশ গ্রহণ করেছিলেন। ন্যাশনাল কাউন্সিল অফ উইমেন-এ তার কাজের জন্য, তিনি ১৯৩৫ সালে কিং জর্জ সিলভার জুবিলি পদক লাভ করেন।

জীবনী
-----

জুলিয়া ফ্রান্সেস মাসপ্র্যাট ২১ ডিসেম্বর ১৮৬২ সালে ইংল্যান্ডের ল্যাঙ্কাশায়ারের সিফর্থয়ের সিফোর্থ হলে জন্মগ্রহণ করেন। তিনি ফ্রান্সেস জেন ও এডমন্ড নোলস মুসপ্র্যাটের কন্যা ছিলেন। তিনি চেল্টেনহ্যাম লেডিস কলেজে পড়াশোনা করেছিলেন এবং তিনি ও তার বোন নেসি লিভারপুলের ইউনিভার্সিটি কলেজের প্রথম মহিলা শিক্ষার্থী ছিলেন। জুলিয়া অধ্যাপক হার্ভে গিবসনের সাথে উদ্ভিদবিদ্যা অধ্যয়ন করেন এবং দক্ষিণ আফ্রিকার উদ্ভিদের দিকে মনোনিবেশ করেন। স্নাতক শেষ করার পর, তিনি তার পিতার সাথে আমেরিকা ভ্রমণ করেন, মন্ট্রিয়ালে এবং তারপরে বাড়ি যাওয়ার আগে মার্কিন যুক্তরাষ্ট্রের প্রশান্ত মহাসাগরীয় উত্তর-পশ্চিম উপকূল থেকে নতুন পথে ইয়র্ক সিটিতে ফিরে যান।

জুলিয়া ১৮৮০-এর দশকের শেষের দিকে স্থানীয় ওমেন'স লিবারেল ফেডারেশনের (ডব্লিউএলএফ) ওয়েস্ট টক্সটেথ শাখায় যোগ দিয়েছিলেন। তিনি ১৮৯০ সালের ১৫ জুন হুবার্ট লেগে সোলিকে বিবাহ করেন, যিনি একজন ইংরেজ প্রকৌশলী এবং স্বাস্থ্য সমস্যার কারণে দক্ষিণ আফ্রিকা সরকারের রেলপথে বিদেশে কর্মরত ছিলেন।  একই বছর, এই দম্পতি দে আর-এ চলে যান, যেখানে জুলিয়া উইমেন'স ক্রিশ্চিয়ান টেম্পারেন্স ইউনিয়নে যোগ দেন। তিনি ১৮৯৫ সালের মধ্যে ভোটাধিকার ইউনিটের সুপারিনটেনডেন্ট হিসেবে দায়িত্ব পালন করছিলেন। একজন প্রবল শান্তিবাদী হিসাবে দ্বিতীয় বোয়ার যুদ্ধের সময় তিনি তার বাবার কাছে চিঠি পাঠিয়েছিলেন এবং সংঘর্ষের নৃশংসতার বর্ণনা দিয়েছিলেন। যুদ্ধ শেষ হওয়ার পরপরই, তার স্বামী ১৯০৪ সালে স্বাস্থ্যের সমস্যার কারণে অবসর গ্রহণ করেছিলেন।

তথ্যসূত্র
---------

1. ↑  Reed 2015।
2. 1 2 3  Human Sciences Research Council 2000।
3. ↑  Williams 2004।
4. 1 2  Cowman 2004।
5. 1 2 3 4 5  Muspratt 1917।
6. ↑  Lancashire Record Office 1890।
**দীপা রামানুজম** হলেন একজন ভারতীয় উদ্যোক্তা এবং চলচ্চিত্র অভিনেত্রী যিনি তামিল চলচ্চিত্রে অভিনয় করেন।  রজনীকান্ত অভিনীত অরুণাচলম (১৯৯৭) চলচ্চিত্রে একটি ছোট চরিত্রে অভিনয়ের মাধ্যমে তিনি চলচ্চিত্রজগতে প্রবেশ করেছিলেন। একই সময়ে তিনি কে. বালাচন্দরের টেলিভিশন ধারাবাহিক *প্রেমি*-তে অভিনয়ে করেছিলেন।

তিনি আমেরিকা ভিত্তিক থিয়েটার গ্রুপ শ্রদ্ধা ও ক্রিয়ার সহযোগিতায় শ্রী থেনান্ডাল ফিল্মস প্রযোজিত একটি বৈজ্ঞানিক কল্পকাহিনী মঞ্চনাটক চিল্লু পরিচালনার জন্য সমধকি জনপ্রিয়তা পেয়েছেন। 'তিনি শশী পরিচালিত *পিচৈক্কারন* ছায়াছবিতে ভুবনেশ্বরী চরিত্রে অভিনয়ের জন্যও সুপরিচিত।

২০২০ সাল থেকে তিনি একজন উদ্যোক্তা হিসেবে কাজ শুরু করেছেন। তিনি লোটাসলাইন  ওয়েব্যাক মেশিনে আর্কাইভকৃত ৬ অক্টোবর ২০২২ তারিখে ব্র্যান্ডের নামে ভারতীয় নারীদের জন্য ডেনিম জিনসের নিজস্ব একটি পদ্ধতি শুরু করেছেন।

উল্লেখযোগ্য চলচ্চিত্র
---------------------

* অরুণাচলম
* উত্তম ভিলেন
* স্পাইডার
* বিমানম
* আদিত্য বর্মা

তথ্যসূত্র
---------

1. ↑  Team, DNA Web (২০১৬-০১-২২)। "Simbu's 'Idhu Namma Aalu' expected to release soon"। *DNA India* (ইংরেজি ভাষায়)। সংগ্রহের তারিখ ২০২১-০৪-০৯।
2. ↑  "I respect those who rehearse for films: Kamal Haasan"। *Deccan Chronicle*।
3. ↑  "Shraddha's next play"। *The Hindu* (ইংরেজি ভাষায়)। ২০১৫-০৯-০৪। আইএসএসএন 0971-751X। সংগ্রহের তারিখ ২০২১-০৪-০৯।
4. ↑  "Dheepa, the new mommy in K'wood - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০৪-০৯।
**দীপা সাহি** (জন্মঃ ১৯৬২) হচ্ছেন ভারতের একজন চলচ্চিত্র প্রযোজক এবং পরিচালক, এছাড়াও তিনি একজন চলচ্চিত্র অভিনেত্রী, চিত্রনাট্য এবং কাহিনী লেখক হিসেবেও কাজ করেছেন। তিনি শাহরুখ খানের সঙ্গে *মায়া মেমসাব* চলচ্চিত্রে অভিনয় করেছিলেন, চলচ্চিত্রটি ১৯৯৩ সালে মুক্তি পেয়েছিলো। তার পরিচালিত প্রথম চলচ্চিত্র ছিলো তেরে মেরে ফেরে (২০১১)।

পূর্ব, ব্যক্তিগত এবং কর্মজীবন
-----------------------------

দীপা ১৯৬২ সালে দেহরাদুনে একজন সেনা সদস্যের সংসারে জন্মগ্রহণ করেন। জাতিগতভাবে দীপা একজন পাঞ্জাবি। দীপা তার জীবনের পুরোটাই মিরাটে কাটিয়েছেন (বিয়ের আগ পর্যন্ত)। দীপা রাষ্ট্রীয় নাট্য বিদ্যালয়ে পড়তেন তবে এর আগে তিনি ইন্দ্রপ্রস্থ মহিলা কলেজে (দিল্লি) পড়েছিলেন। অল্প বয়সে (মাত্র ১৫ বছর বয়সে) দীপার বিয়ে হয়ে গিয়েছিলো তবে ঐ বিয়ে বেশিদিন টেকেনি, দীপা ৪০ বছর বয়সে ২০০২ সালে কেতন মেহতাকে বিয়ে করেন যিনি দীপার সাথেই চলচ্চিত্র-সংশ্লিষ্ট মানুষ ছিলেন।

দীপা আশির দশকেই তার চলচ্চিত্র কর্মজীবন শুরু করেন নিম্নশ্রেণীর হিন্দি চলচ্চিত্রে অভিনয়ের মাধ্যমে যেগুলোতে যৌন উত্তেজক দৃশ্য থাকতো, তবে দীপা শাহ রুখ খানের সঙ্গে প্রথম শ্রেণীর হিন্দি চলচ্চিত্র *মায়া মেমসাব*-এ অভিনয়ের সুযোগ পেয়ে যান, এবং এই চলচ্চিত্রেও তাকে কাহিনীর প্রয়োজনে যৌন উত্তেজক দৃশ্যে অভিনয় করতে হয়েছিলো।

২০০৫ সালে মুক্তিপ্রাপ্ত আমির খান অভিনীত চলচ্চিত্র মঙ্গল পাণ্ডে: দ্য রাইজিং দীপার প্রযোজিত ছিলো।

তথ্যসূত্র
---------

1. ↑  "'Sense of humour is important in a marriage'"। *Hindustan Times*। ২০১১-০২-০৭। ২০১৪-১২-১৬ তারিখে মূল থেকে আর্কাইভ করা। সংগ্রহের তারিখ ২০২০-০৯-১৮।
2. ↑  HT Correspondent (12 December 2006), "History will pour out of every brick of Gobindgarh Fort, says Deepa Sahi", *Hindustan Times*. Retrieved 20 January 2019.
3. ↑  "DEEPA SAHI"। *Whistler Film Festival*। ২২ ডিসেম্বর ২০১৫ তারিখে মূল থেকে আর্কাইভ করা।
4. ↑  Sumit Rajguru (১ নভেম্বর ২০১৭)। "Shah Rukh Khan Birthday Special: 5 of SRK's forgotten leading ladies that you should remember again"। *freepressjournal.in*।
5. ↑  Shraddha Chaugale (১৯ জুলাই ২০২০)। "'Mangal Pandey: The Rising' Marked Aamir Khan's Comeback After 4 Years; Read More Trivia"। *republicworld.com*।

বহিঃসংযোগ
---------


উইকিমিডিয়া কমন্সে **দীপা সাহি** সংক্রান্ত মিডিয়া রয়েছে।

* ইন্টারনেট মুভি ডেটাবেজে দীপা সাহি (ইংরেজি)
**দীপশিখা মেটি স্কুল** হল বাংলাদেশের একটি শিক্ষাপ্রতিষ্ঠান যেটি দিনাজপুর জেলার বিরল উপজেলার মঙ্গলপুর ইউনিয়নের রুদ্রপুর গ্রামে অবস্থিত। বিদ্যালয়টির ভবন আগা খান স্থাপত্য পুরস্কার ও কারি স্টোন নকশা পুরস্কার জিতেছে।

ইতিহাস
------

বিরল উপজেলার রুদ্রাপুর গ্রামে কোন শিক্ষাপ্রতিষ্ঠান না থাকার দরুন ১৯৯৯ সালের ১ সেপ্টেম্বর একটি বিদ্যালয় গড়ে তোলে। বর্তমানে বিদ্যালয়টিতে শিশু থেকে দশম শ্রেণী পর্যন্ত পড়ানো হয়।

ভবন
---

২০০৫ সালের সেপ্টেম্বর মাসে বিরল উপজেলার রুদ্রাপুর গ্রামে মেটির মাটির স্কুলঘর নির্মাণ শুরু হয়। জার্মানির "শান্তি" নামের এক দাতাসংস্থা একাজে অর্থায়ন করে। অস্ট্রিয়ার লিজ বিশ্ববিদ্যালয়ের শিক্ষার্থীরা দীপশিখা প্রকল্পের কর্মীরা ইমারতটি নির্মাণের সাথে যুক্ত ছিলেন। জার্মান স্থপতি অ্যানা হেরিঙ্গার ও এইকে রোওয়ার্গ এই ইমারতটির নকশা করেন।

ইমারতটি নির্মাণে ব্যবহার করা হয়েছে মাটি, খড়, বালু ও বাঁশ, দড়ি, খড়, কাঠ, টিন, রড, ইট ও সিমেন্ট। মাটি ও খড় মেশানো কাদা দিয়ে তৈরি করা হয়েছে এর দেয়াল দেয়ালের ভিতের ওপর দেওয়া হয়েছে আর্দ্রতারোধক।

ইমারতটির দেয়ালের প্লাস্টারে ব্যবহার করা হয়েছে মাটি ও বালু। মেঝের প্লাস্টারের জন্য পামওয়েল ও সাবানের পেস্ট ব্যবহার করা হয়েছে। ইমারতটিতে বাইরে থেকে প্লাস্টার করা হয় নি।

ইমারতটির ৯ ফুট উচ্চতার ওপরে প্রথম তলায় ছাদ হিসেবে বাঁশ বিছিয়ে ও বাঁশের চাটাই দিয়ে মাটির আবরণ দেওয়া হয়েছে। ১০ ফুট উচ্চতার ওপরে দোতলার ছাদে বাঁশের সাথে কাঠ ব্যবহার করা হয়েছে। ওপরে বৃষ্টির পানি প্রতিরোধ করার জন্য দেওয়া হয়েছে টিন। কোথাও ইট ব্যবহার করা না হলেও ঘরের কাঠামো হিসেবে ইট ব্যবহার করা হয়েছে।

ইমারতটি নির্মাণে জার্মানি ও অস্ট্রিয়ার ১০ জন শিক্ষার্থীর সাথে ১৯ জন স্থানীয় শ্রমিক যুক্ত ছিলেন। শিক্ষাপ্রতিষ্ঠানটির ভবন মাটির তৈরি একটি দোতলা ভবন যার আয়তন ৮,০০০ বর্গফুট। ভবনটি নির্মাণে ব্যয় হয়েছে ১৭ লাখ টাকা।

পুরস্কার
--------

২০০৮ সালে ইমারতটি আগা খান স্থাপত্য পুরস্কার জিতেছিল।
 এছাড়া, আনা হেরিংগার ২০০৯ সালে ইমারতটি নকশা করার জন্য কারি স্টোন নকশা পুরস্কারে ভূষিত হন।

তথ্যসূত্র
---------

1. 1 2  "মাটি ও বাঁশের তৈরি দোতলা স্কুল"। *বাংলানিউজ২৪.কম*। ২০ এপ্রিল ২০১৭। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।
2. 1 2 3 4 5 6  "দীপশিখা মেটি স্কুল"। *বাংলাদেশ জাতীয় তথ্য বাতায়ন*। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।
3. ↑  "Nine projects receive 2007 Aga Khan Award for Architecture"  ওয়েব্যাক মেশিনে আর্কাইভকৃত ৩ মার্চ ২০১৬ তারিখে, *Aga Khan Development Network*. Retrieved 12 March 2012.
4. ↑  2009 Curry Stone Design Prize  ওয়েব্যাক মেশিনে আর্কাইভকৃত ৬ অক্টোবর ২০১৩ তারিখে, Retrieved 13 March 2012.

বহিঃসংযোগ
---------


উইকিমিডিয়া কমন্সে **দীপশিখা মেটি স্কুল** সংক্রান্ত মিডিয়া রয়েছে।
**রামকৃষ্ণ মহাবিদ্যালয়** কেন্দ্রীয় বিশ্ববিদ্যালয় ত্রিপুরা বিশ্ববিদ্যালয়ের অধীনস্থ একটি সরকারী ডিগ্রি কলেজ, যা ত্রিপুরার কৈলাসহরে অবস্থিত। এটি ১৯৫০ সালে প্রতিষ্ঠিত হয়েছিল এবং ত্রিপুরার দ্বিতীয় প্রাচীনতম কলেজ। এই কলেজটি বিভিন্ন স্নাতক কোর্স এবং ২০২২ থেকে দুটি স্নাতকোত্তর কোর্সও প্রদান করে।

কলেজের প্রতিষ্ঠাতা, তাপস চৈতন্য মহারাজ, তিনি শ্রী রামকৃষ্ণ পরমহংস দেব এবং স্বামী বিবেকানন্দের আদর্শ সমাজে সঞ্চারিত করতে চেয়েছিলেন। কলেজের প্রথম অধ্যক্ষ ছিলেন ড. সচ্চিদানন্দ ধর। প্রাথমিকভাবে, কলেজটিতে শুধুমাত্র কলা বিভাগ ছিল, পরে বিজ্ঞান ও বাণিজ্য বিভাগ যুক্ত করা হয়। কলেজটি ত্রিশ বছরেরও বেশি সময় ধরে বেসরকারি মালিকানাধীন ছিল। এরপর ১৯৮২ সালে সরকার কলেজটিকে অধিগ্রহণ করে।

গণনা
----

এই কলেজটি মোট ৫টি বিল্ডিং নিয়ে তৈরী, রুমের সংখ্যা ৫৫টি যার মধ্যে ৩০টি শ্রেণীকক্ষ বা ক্লাসরুম। এই কলেজে ৫টি অফিস এবং স্টাফ রুম রয়েছে এছাড়া ২০টি অতিরিক্ত রুম রয়েছে। ২০২২ সালের ১৪ই অক্টোবর তারিখে কলেজের একটি পৃথক বিজ্ঞান বিভাগের উদ্বোধন করেন মুখ্যমন্ত্রী মানিক সাহা। অনুষ্ঠানে মাননীয় সমাজকল্যাণ ও সমাজ শিক্ষা মন্ত্রী সান্তনা চাকমা সহ শিক্ষক, শিক্ষার্থী ও গণ্যমান্য ব্যক্তিবর্গ উপস্থিত ছিলেন।

কোর্স এবং বিষয়
---------------

বিজ্ঞানের স্নাতক
1. অংক
2. পদার্থবিদ্যা
3. রসায়ন
4. উদ্ভিদবিদ্যা
5. প্রাণিবিদ্যা
6. ফিজিওলজি
7. কম্পিউটার সায়েন্স

কলা স্নাতক
1. বাংলা
2. পোল বিজ্ঞান
3. ইতিহাস
4. শিক্ষা
5. দর্শন
6. অর্থনীতি
7. সংস্কৃত
8. পালি
9. হিন্দি
10. সঙ্গীত
11. শারীরিক
12. শিক্ষা

বাণিজ্যের স্নাতক
1. বাণিজ্য

তথ্যসূত্র
---------

1. ↑  "Affiliated College of Tripura University"। ১৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০২২।
2. ↑  "About the College"। *rkmkls.ac.in*। সংগ্রহের তারিখ ১৬ অক্টোবর ২০২২।
3. 1 2 3 4  "PARTICULARS OF COLLEGE PROFILE FOR THE YEAR 2018-19."।
4. ↑  "Hon'ble Chief Minister Dr. Manik Saha Inaugurates Newly Constructed Science Building Of Ramkrishna Mahavidyalaya."।
**চেহেল দোখতারান মিনার**( ফার্সি: مناره چهل دختران‎‎ ) ইরানের এসফাহন প্রদেশের একটি ঐতিহাসিক মিনার। মিনারটি এসফাহনের জইবারেহ জেলায় অবস্থিত। মিনারে পাওয়া কুফিক লিপি অনুসারে মিনারটি ১১১২ সালে নির্মাণ করা হয়েছে। শিলালিপি রয়েছে এমন মিনারগুলোর মধ্যে এটি ইরানের পঞ্চমতম পুরাতন মিনার। কিবলার দিক বরাবর মিনারে একটি বড় জানালা রয়েছে। এসফাহনের অন্যান্য মিনারগুলিতে এই বৈশিষ্ট্যটি নেই। মিনারে শীর্ষে উঠার জন্য একটি সর্পিল সিঁড়ি রয়েছে। মিনারটি ৪০ মিটার উঁচু।পূর্বে মিনারের উচ্চতা আরও বেশি ছিল, তবে সময়ের সাথে সাথে এর উচ্চতা হ্রাস পেয়েছে। মিনারের টাওয়ারগুলি শহরের উচ্চতম স্থান এবং দূর থেকে মিনারটি দেখা যায়। তবে অলিগলি এবং সরু রাস্তাগুলির জন্য মিনারে যাওয়া কঠিন।

ব্যুৎপত্তি
----------

ফার্সিতে *চেহেল দোখতারান* অর্থ 'চল্লিশ মেয়ে'। তবে অর্থের সঠিক উৎপত্তি এখনো জানা যায় নি। ইরানি সংস্কৃতিতে 'চল্লিশ' সংখ্যাটি অতিরঞ্জিত করার জন্য ব্যবহৃত হয়। সম্ভবত মিনারের পাশেই মহিলাদের সাথে সম্পর্কিত একটি ভবন ছিল। সেই ভবনটি বর্তমানে নেই। আশেপাশের লোকেরা এই মিনারটিকে *গারল্যান্ডের মিনারও বলে* । গারল্যান্ড একজন ব্রিটিশ ধর্মীয় ধর্মপ্রচারক ছিলেন। যিনি বিংশ শতাব্দীর শুরুর দিকে ইরানে আসেন। মিনারের কাছাকাছি (খ্রিস্ট) ধর্মের প্রচারের কাজ করেছিলেন।

চিত্রশালা
---------

* 
* 
* 
* 
* 
*

তথ্যসূত্র
---------

1. 1 2  'Hosseyn Yaghoubi (২০০৪)। *Rāhnamā ye Safar be Ostān e Esfāhān(Travel Guide for the Province Isfahan)* (Persian ভাষায়)। Rouzane। পৃষ্ঠা 112। আইএসবিএন 964-334-218-2। উদ্ধৃতি শৈলী রক্ষণাবেক্ষণ: অচেনা ভাষা (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)

 


উইকিমিডিয়া কমন্সে **চেহেল দোখতারান মিনার** সংক্রান্ত মিডিয়া রয়েছে।
মুন্সী মহম্মদ কাসেম (অথবা **মুনশী মুহম্মদ কাশেম**) একজন বাঙালি গায়ক এবং গ্রামোফোন কণ্ঠশিল্পী। তিনি **কে. মল্লিক** নামে বেশি পরিচিত এবং এই নামে গান রেকর্ড করতেন। শিল্পী ১২৯৫ বঙ্গাব্দের ১২ জ্যৈষ্ঠ ( ১৮৮৮ খ্রি.) বর্ধমান এর কুসুম গ্রামে জন্মগ্রহণ করেন। তার পিতার নাম মুনশী মুহম্মদ ইসমাইল।

জীবনের প্রথমভাগ
---------------

জীবিকা অর্জনে তিনি প্রথমে কলকাতায় আসেন এবং পরে কানপুর এ র‌্যালি ব্রাদার্স কোম্পানিতে চাকরি নেন। কানপুর থাকার সময় তিনি সংগীতজ্ঞ আবদুল হাই হাকিম এর কাছে সংগীত শিক্ষা লাভ করেন।

সংগীত জীবন
----------

কলকাতার জার্মান রেকর্ড কোম্পানি বেকার প্রথম মহাম্মদ কসেমের গান রেকর্ড করে। বারোটি শ্যামাসংগীত রেকর্ড এর মাধ্যমে তিনি গ্রামোফোন শিল্পীরূপে আত্মপ্রকাশ করেন। মুসলিম গায়কের কণ্ঠে শ্যামাসংগীত শ্রোতার আদর পাবে না চিন্তা করে রেকর্ড কোম্পানির গোরাচাঁদ এবং শান্তি মল্লিক শিল্পীর প্রকৃত নাম প্রচ্ছন্ন রেখে কে. মল্লিক নাম দিয়ে গানের রেকর্ড প্রকাশ করেন। এভাবে তিনি কে. মল্লিক নামে জনপ্রিয় হয়ে ওঠেন।

১৯০৯-১৯১০ খ্রি. থেকে ১৯৪০ খ্রি. পর্যন্ত তিনি প্রচুর সংখ্যক গান রেকর্ড করেন। তার গান এত জনপ্রিয় ছিল যে, অধিকাংশ গানের রেকর্ড ৩০-৪০ হাজার কপি পর্যন্ত বিক্রি হয়। বিখ্যাত হওয়ার পর আরেকটি বিদেশি রেকর্ড কোম্পানি ‘হিজ মাস্টার্স ভয়েস’ তার গান রেকর্ড করে। তিনি ‘পণ্ডিত শঙ্কর মিশ্র’ নামে হিন্দি গানও রেকর্ড করেন।

কে. মল্লিক নামে রেকর্ডকৃত তার গাওয়া হিন্দু ধর্মীয় সংগীত, বিশেষত শ্যামাসংগীত প্রচুর জনপ্রিয়তা লাভ করে। কাজী নজরুল ইসলাম বাংলায় ইসলামি গান লিখতে শুরু করলে তিনিও ইসলামি গান গাইতে আগ্রহ প্রকাশ করেন। তিনি শিল্পী আব্বাসউদ্দিন আহমদ কে অনুরোধ করেন, নজরুলকে তার জন্য ইসলামি গান লিখে দিতে প্ররোচিত করতে। কিন্তু কে. মল্লিক ইসলামি গান রেকর্ড করলে তার শ্যামাসংগীত বিক্রি কমে যাবে আশঙ্কা করে কাজী নজরুল ইসলাম এবং গ্রামোফোন কোম্পানির রিহার্সেল ইনচার্জ ভগবতী ভট্টাচার্য তাতে রাজি হন নি। ভগবতীবাবুর মৃত্যুর পর দায়িত্বে আসেন শ্রীহেমচন্দ্র সোম। তার সম্মতিতে নজরুল শিল্পীর জন্য ইসলামি গান লিখেন এবং ‘মুন্সী মহাম্মদ কাসেম’ নামেই তা রেকর্ড করা হয়।

রেকর্ডকৃত গান
-------------

মুন্সী মহাম্মদ কাসেম রবীন্দ্রনাথ ঠাকুর, কাজী নজরুল ইসলাম, রজনীকান্ত সেন, অতুলপ্রসাদ সেন প্রমুখের গান, শ্যামাসংগীত, আগমনী গান, ইসলামি গান প্রভৃতি রেকর্ড করেন। রবীন্দ্রনাথের ‘আমার মাথা নত করে দাও হে’, অতুলপ্রসাদের ‘বঁধু এমন বাদলে তুমি কোথায়’ এবং নজরুলের ‘বাগিচায় বুলবুলি তুই ফুলশাখাতে দিসনে আজি দোল’ গানগুলি রেকর্ড হলে সুধীমহলে প্রচণ্ড আলোড়নের সৃষ্টি হয়।

সমসাময়িক প্রভাব
----------------

প্রখ্যাত নজরুলসঙ্গীত শিল্পী আঙ্গুরবালা ছিলেন কে মল্লিকের সমসাময়িক এবং নজরুল ছিলেন তার ঘনিষ্ঠ বন্ধু। কে মল্লিক এক সময় ঝরিয়ার রাজবাড়ির সভাগায়ক ছিলেন। ওই সময় কমলা ঝরিয়া তার অনুপ্রেরণায় কলকাতা আসেন এবং কণ্ঠশিল্পী হিসেবে সুখ্যাতি অর্জন করেন।

শেষজীবন
-------

গায়ক দরিদ্র পরিবারে জন্মগ্রহণ করেছিলেন। তার রেকর্ড থেকে গ্রামোফোন কোম্পানি প্রচুর টাকা উপার্জন করলেও তার দারিদ্র্য ঘোচে নি। শেষজীবনে তিনি নিজের গ্রামে ফিরে আসেন এবং স্থানীয় কৃষকদের সংগীত শিক্ষা দিতেন। এই জনপ্রিয় কণ্ঠশিল্পী ১৩৬৬ বঙ্গাব্দে (১৯৫৯ খ্রি.) পরলোকগমন করেন।

তথ্যসূত্র
---------

1. ↑  সংগীতসাধক অভিধান, বাংলা একাডেমী
2. ↑
3. ↑  নজরুল গীতি প্রসঙ্গ, করুণাময় গোস্বামী, বাংলা একাডেমী
4. ↑  "Banglapedia"।